Enonkosken kivisilta

Enonkosken silta on liuskeisesta kivestä rakennettu yksiaukkoinen kiviholvisilta Enonkosken kirkonkylässä. Se on rakennettu korvaamaan puusiltaa joko vuonna 1903 tai 1904. Silta on rakennettu kylmämuurina eli ilman saumalaastia, joten se muistuttaa 1700-luvun lopun kivisiltoja. Sen vapaa aukko on 3,2 m ja hyödyllinen leveys (kaiteiden sisäpintojen välinen etäisyys) 5,4 m. Sillan rakentaminen annettiin hanhijärveläisen talollisen Antti Makkosen tehtäväksi, mutta sen rakensikin kyläläinen Sylvester Redsven. Sillan opastaulussa kerrotaan urakkasumman olleen 300 silloista markkaa, kun miehen päiväpalkka oli tuolloin 1 markka. Vuonna 1979 kunta korjautti sillan, ja sen jälkeen se on ollut kevyen liikenteen käytössä. Se hyväksyttiin museosillaksi vuonna 1982. Silta kuuluu Museoviraston inventoimiin valtakunnallisesti merkittäviin rakennettuihin kulttuuriympäristöihin.

Lähteet

Aiheesta muualla 

Enonkosken rakennukset ja rakennelmat
Etelä-Savon nähtävyydet
Suomen tieliikenteen museosillat
Valtakunnallisesti merkittävät rakennetut kulttuuriympäristöt Suomessa
Holvisillat
Enonkosken liikenne
Suomen tieliikennesillat
Kevyen liikenteen sillat
Suomen kivisillat